એક વાત સમજવી જરૂરી છે કે જેટલી શરીરમાં ચરબી ઓછી એટલું બૉડી-બિલ્ડિંગ કૉમ્પિટિશનના સ્પર્ધકો અથવા તો વેઇટ લિફ્ટર્સના શરીરની સ્ટ્રેન્ગ્થ વધારે હોય. પણ એનો મતલબ એવો કદી ન થઈ શકે કે તેમના શરીરમાં ઝીરો પર્સન્ટ બૉડી-ફૅટ હોય તોય ચાલે. બૉડીબિલ્ડર પુરુષોમાં પણ મિનિમમ બેથી ચાર ટકા ફૅટ હોવી આવશ્યક છે. આટલું ઓછું પ્રમાણ તેઓ માત્ર તેમની કૉમ્પિટિશન માટે જ બતાવે છે. એ પછી તરત તેઓ ચારથી છ ટકા જેટલી ફૅટ પાછી લાવી દે છે. બૉડીબિલ્ડર મહિલાઓમાં પણ ૯થી ૧૧ ટકા ફૅટ બાવડાં દેખાતાં હોય ત્યારે હોવી જરૂરી છે. અગેઇન એ પણ તેમની કૉમ્પિટિશન પૂરતું જ. બાકી ૧૧થી ૧૪ ટકા ફૅટ સ્ત્રીના શરીરમાં હોવી મસ્ટ છે. વધુપડતી ચરબી હોય કે વધુપડતી ઓછી ચરબી, સ્ત્રીઓના માસિકચક્ર પર એની ખૂબ માઠી અસર પડે છે.